b'\n_START_ARTICLE_\nOlsen Brothers\n_START_PARAGRAPH_\nOlsen Brothers (dansko Br\xc3\xb8drene Olsen) je danski glasbeni duet, ki ga sestavljata brata J\xc3\xb8rgen Olsen in Noller (Niels) Olsen._NEWLINE_Svojo glasbeno pot sta brata za\xc4\x8dela leta 1965, ko sta ustanovila skupino The Kids. Prve odrske nastope sta do\xc5\xbeivela kot predskupina The Kinksov na njihovem koncertu v Kopenhagnu. Leta 1967 je skupina The Kids izdala prvi singel._NEWLINE_Oba brata sta bila marca 1971 \xc4\x8dlana ansambla muzikla Hair, s katerim sta kasneje gostovala po Danski, \xc5\xa0vedski in Norve\xc5\xa1ki. Prvi od skupno 12 albumov skupine Olsen Brothers je iz\xc5\xa1el leta 1972._NEWLINE_Leta 2000 sta se vrnila na glasbeno prizori\xc5\xa1\xc4\x8de kot danska predstavnika na Pesmi Evrovizije v Stockholmu. Njuna pesem Fly on the wings of love (dansko Smuk som et Stjerneskud) je na izboru zasedla prvo mesto ter postala uspe\xc5\xa1nica po vsej Evropi. Od leta 1978 sta se \xc5\xbee ve\xc4\x8dkrat udele\xc5\xbeila danskega nacionalnega izbora za Pesem Evrovizije, nekajkrat pa se ga je udele\xc5\xbeil tudi J\xc3\xb8rgen Olsen kot solist, nazadnje leta 2007.'